Alhoewel meeste inligting op die EINDTYD ONDERWERPE duidelik is, gaan dit somtyds oor INTERPRETASIE.Daarom word verskillende interpretasies met die tyd bygevoeg waar geleerdes daaroor verskil, of somtyds 'n verwysing na 'n ander interpretasie op 'n ander blog pos... en per geleentheid word 'n interpretasie verder bespreek.ONDERWERPE OP HIERDIE BLOGKlik hier om na die Ware Christene blog te gaanKlik hier om na die Sondagskool blog te gaan
Die DOEL van die "WEGRAPING":
Iets wat ons ten eerste moet verstaan oor die tema vd wegraping is dat die woord "wegraping" nie in die Bybel voorkom nie, alhoewel die woord "weggevoer" in 1 Thess. 4:17 ("caught up") in die Grieks die woord "har-pad-zo" is, wat beteken "catch (away/up); pluck; pull; take (by force)". Dit dan waarvandaan die woord "wegraping" kom, maar sommige hou nie daarvan dat die woord gebruik word nie omdat dit baiemaal verbind word met valse leerstellings oor die betrokke gebeurtenis. Die "wegraping" (as ons dit so wil noem) is wel iets wat sal gebeur, maar moet gesien word as DEEL VAN "DIE OPSTANDING" (Jes. 26:19; Openb. 1:18). Met Christus se wederkoms sal die wat in Christus gesterf het EERSTE opstaan, en daarna sal die wat glo maar nog in die lewe is, ook nuwe liggame kry...(1 Thess. 4:13-18): (1Th 4:17) " Daarna sal ons wat in die lewe oorbly, saam met hulle in wolke weggevoer word die Here tegemoet in die lug; en so sal ons altyd by die Here wees". In hierdie pos wil ons veral kyk na wat DIE DOEL is van die "wegraping", want as ons kan verstaan WAAROM daar 'n wegraping gaan plaasvind, sal ons nie so maklik vir valse leerstellings val nie.
Hoekom "sal ons wat in die lewe oorbly, saam met hulle in die wolke weggevoer word..."?
Wat is die doel van die wegraping?
Die eerste deel van die antwoord kan gekry word in die laaste deel van 1 Thess. 4:17: - "EN SO SAL ONS ALTYD BY DIE HERE WEES". - Die res van die antwoord kan gekry word deur die gedeelte in konteks te lees: (1Th 4:13) Maar, broeders, ek wil nie hê dat julle onkundig moet wees met betrekking tot die ontslapenes nie, sodat julle nie treur soos die ander wat geen hoop het nie.(1Th 4:14) Want as ons glo dat Jesus gesterwe en opgestaan het, dan sal God ook so die wat in Jesus ontslaap het, saam met Hom bring.(1Th 4:15) Want dit sê ons vir julle deur die woord van die Here, dat ons wat in die lewe oorbly tot by die wederkoms van die Here, die ontslapenes hoegenaamd nie sal vóór wees nie.(1Th 4:16) Want die Here self sal van die hemel neerdaal met ‘n geroep, met die stem van ‘n aartsengel en met geklank van die basuin van God; en die wat in Christus gesterf het, sal eerste opstaan.(1Th 4:17) Daarna sal ons wat in die lewe oorbly, saam met hulle in wolke weggevoer word die Here tegemoet in die lug; en so sal ons altyd by die Here wees.
Dit gaan dus oor die tema van "die wat reeds gesterf het in Christus, die ontslapenes" - is daar hoop vir hulle? Dit gaan ook oor "die (gelowiges) wat nog in die lewe is" met Jesus Christus se wederkoms - sal hulle die ontslapenes voor wees? Die antwoord is "Nee, die wat nog in die lewe oor is wanneer Christus terugkom, sal NIE die ontslapenes voor wees nie". Sommige kerke preek dat die wederkoms in twee dele geskied (wat terloops nie skriftuulik is nie), asook dat die wegraping eerste sal plaasvind en daarna "die opstanding", maar soos ons sien volgens 1 Thess. 4 is dit in teenstelling met wat die Skrif leer. Ons moet ag gee op wat hier geleer word oor die opstanding..... Ons hoef nie te treur oor die wat reeds ontslaap het asof daar geen hoop is vir hulle nie, want God sal "die wat in Jesus Christus ontslaap het, saam met Hom bring" ! (1 Thess. 4:14; 3:13) - wat bewys dat hulle op die oomblik in gees (maar nie in liggaam, want die liggaam is in die graf...) by die Here in die hemel is. Hy verduidelik dit verder deur te sê: "en die wat in Christus gesterf het, sal "eerste opstaan"....
"daarna sal ons wat in die lewe oorbly.....saam weggevoer word...." (v.17)(wegraping).
Die DOEL VAN DIE "WEGRAPING" is NIE om die groot verdrukking vry te spring soos sommige leer nie, maar IS DEEL VAN DIE OPSTANDING (en die wat in Christus gesterf het sal EERSTE opstaan, en daarna "die wegraping" (die Christene wat nog in die lewe is wanneer Christus terugkom). Ons leer dus ook o.a. hier dat daar wel nog Christene in die lewe sal wees met die tyd van die WEDERKOMS! (...die wederkoms vind plaas onder die 7 de seel, onder die 7de basuin: http://warechristenedagstukkies.blogspot.co.nz/2015/07/die-geklank-van-die-basuin.html).
Vgl. dit met 1 Kor. 15:51-57: "Kyk, ek deel julle ‘n verborgenheid mee: Ons sal wel nie almal ontslaap nie, maar ons sal almal verander word, in ‘n oomblik, in ‘n oogwink, by die laaste basuin; want die basuin sal weerklink, en die dode sal onverganklik opgewek word; en ons sal verander word. Want hierdie verganklike moet met onverganklikheid beklee word, en hierdie sterflike moet met onsterflikheid beklee word. En wanneer hierdie verganklike met onverganklikheid beklee is en hierdie sterflike met onsterflikheid beklee is, dan sal vervul word die woord wat geskrywe is: Die dood is verslind in die oorwinning. Dood, waar is jou angel? Doderyk, waar is jou oorwinning? Die angel van die dood is die sonde, en die krag van die sonde is die wet. Maar God sy dank, wat ons die oorwinning gee deur onse Here Jesus Christus".
Ons leer verder uit hierdie gedeelte dat die "eerste opstanding" gaan oor die finale oorwinning oor die dood. Let wel:
(1) - "en die dode sal onverganklik opgewerk word; (2) - EN ONS SAL VERANDER WORD". Hoekom die "opstanding" of "verandering" ??? -kyk die woorde: "die dood is verslind in die oorwinning". Met hierdie opstanding of verandering (wegraping) is die dood finaal verslind! Dus, ons sal NUWE LIGGAME kry, sonder die angel van die dood en die sonde. (1Kor.15:50) - "Maar dit verklaar ek, broeders, dat vlees en bloed die koninkryk van God nie kan beërwe nie; ook beërwe die verganklikheid nie die onverganklikheid nie". ------------------------------------------------------------------------------------------------------------
WAT IS DIE DOEL VAN DIE WEGRAPING IN BOGENOEMDE SKRIFGEDEELTES ? (l.w. dat "wegraping" spesifiek gaan oor daardie gelowiges wat nog in die lewe is wanneer Christus terugkom):
* sodat ons die koninkryk van God kan ingaan, met onverganklike liggame waarsonder niemand daar kan ingaan nie, en so VIR ALTYD BY DIE HERE WEES. (Fil. 3:20) Want ons burgerskap is in die hemele, van waar ons ook as Verlosser verwag die Here Jesus Christus, (Fil. 3:21) wat ons vernederde liggaam van gedaante sal verander, om gelykvormig te word aan sy verheerlikte liggaam volgens die werking waardeur Hy ook alles aan Homself kan onderwerp. -(LET WEL DAT "OM VIR ALTYD BY DIE HERE TE WEES, BETEKEN "OM TE WEES WAAR HY IS" ! WAAR GAAN HY WEES WANNEER HY TERUGKOM? HY GAAN ONS WEL IN DIE LUG ONTMOET, MAAR NEEM KENNIS DAT HY SY KONINKRYK GAAN VERWEK HIER OP AARDE, WAT BEGIN MET DIE 1000 JAAR RYK, EN 'N EWIGE KONINKRYK IS! Ons gaan nie vir ewig in die hemel bly nie, maar op aarde (Matt. 5:5; Dan. 2:44...). Christene het wel 'n burgerskap in die hemele, want die koninkryk van God is nie net 'n geestelike of fisiese koninkryk nie, maar ook 'n hemelse! (en Christene word deel van Sy geestelike koninkryk), en wanneer hulle sterf, gaan hulle na die hemel (in gees in hemel). -http://warechristene.blogspot.co.nz/2012/12/jesus-christus-se-koninkryk-die.html).
* die "wegraping" is DEEL VAN DIE EERSTE OPSTANDING.
(Openb. 20:6 - "Salig en heilig is hy wat deel het aan die eerste opstanding; oor hulle het die tweede dood geen mag nie, maar hulle sal priesters van God en van Christus wees en sal saam met Hom as konings regeer duisend jaar lank").
------------------------------------------------------------------------------------------------------------DIE "WEGRAPING", IS NIE BEDOEL:
- OM DIE VERDRUKKING VRY TE SPRING NIE !
Ons moenie die "wraak van God" verwar met die Groot Verdrukking nie. Omdat sommige hierdie twee met mekaar verwar, dink hulle dat Christene weggeraap sal word voor die Groot Verdrukking begin. Maar soos ons bo geleer het, sal die wegraping eers plaasvind wanneer Christus Jesus terugkom (l.w., "met die laaste basuin"!), EN IS DEEL VAN "DIE OPSTANDING"! Die Groot Verdrukking vind plaas onder die 5de seel, terwyl die opstanding en "wegraping" plaasvind onder die 7 de seel... (Matt. 24:21; Openb. 7:14 en vgl. met Openb. 6).
Kom ons kyk na nog voorbeelde van skrifte oor die wegraping wat somtyds verkeerd geinterpreteer word:
-(1Th 1:10) "en sy Seun uit die hemele te verwag, wat Hy uit die dode opgewek het, Jesus wat ons van die toekomstige toorn verlos" - (hierdie skrif word ook somtyds verkeerd verduidelik en uit konteks geneem, en as bewys voorgehou dat die Christen nie deur die Verdrukking gaan nie omdat hy nie onderwerp is aan God se toorn nie....?.
MAAR WAT IS "GOD se TOORN" WAARNA VERWYS WORD IN HIERDIE GEDEELTE?
Voor ons daarby kom, moet ons eers hierdie skrif in konteks lees - dit handel oor ware voorbeeldige gelowiges wat die woord in baie VERDRUKKING ontvang het (v.6), hulle van afgode bekeer het en die lewende en waaragtige God dien. Dit praat dus oor die feit dat hulle die Here verwag asook die saligheid in Christus Jesus, wanneer (l.w. die woorde!)- "die dood verslind word deur die oorwinning" - dus handel die vers wel oor Jesus Christus se wederkoms, maar hoekom die Christen daarna uitsien, is nie omdat hy die verdrukking gaan vryspring nie, maar omdat "die verganklikheid beklee gaan word met die onverganklikheid" (...dood verslind!). _________________________________________________________________
- 1Th 5, v.9 en 10, (wat ook gaan oor die tema van "toorn"): "Want God het ons nie bestem tot toorn nie, MAAR om die saligheid te verkry deur onse Here Jesus Christus wat vir ons gesterf het, sodat ons, of ons waak (die gelowiges wat nog oor is met Jesus Christus se wederkoms) en of ons slaap (die wat ontslaap het in Christus Jesus), saam met Hom kan lewe".
"Toorn" in bg. skrifgedeelte word as die teenoorgestelde genoem van "om saligheid te verkry", m.a.w. die "toorn" hier, verwys na die tweede dood (nie na die groot verdrukking nie!).
As die doel van die "wegraping" was om die verdrukking vry te spring maak dit glad nie sin nie!, want die wegraping word in dieselfde konteks genoem as die "eerste opstanding" - dit behels nie net die wat in die lewe oorbly nie, maar ook die ontslapenes in Jesus Christus, wat eerste sal opstaan, en daarna sal die wat in die lewe oorbly, se liggame verander word en weggeraap word "...sodat julle nie treur soos die ander wat geen hoop het nie"- ons moet die konteks onthou waarin dit geskryf is! Word die ontslapenes opgewek om die verdrukking vry te spring - nee!
(Openb. 11:15) En die sewende engel het geblaas, en daar was groot stemme in die hemel wat sê: Die koninkryke van die wêreld het die eiendom van onse Here geword en van sy Christus, en Hy sal as Koning heers tot in alle ewigheid.
(Openb. 11:16) En die vier en twintig ouderlinge wat voor God op hulle trone sit, het op hulle aangesig geval en God aanbid en gesê:
(Openb. 11:17) Ons dank U, Here God, Almagtige, wat is en wat was en wat kom, dat U u groot mag aangeneem en as koning geheers het.
(Openb. 11:18) En die nasies was vertoornd, en U TOORN HET GEKOM - en die tyd van die dode om geoordeel te word en om die loon te gee aan u diensknegte, die profete, en aan die heiliges en aan die wat u Naam vrees, klein en groot, - en om die verderwers van die aarde te verderf.
- (2Th 2:6-8) "En nou, julle weet wat hom (die antichris) teëhou, sodat hy op sy tyd geopenbaar kan word. Want die verborgenheid van die ongeregtigheid is al aan die werk, net totdat hy wat nou teëhou, uit die weg geruim is; en dan sal die ongeregtige geopenbaar word, hy wat die Here met die asem van sy mond sal verdelg en deur die verskyning van sy wederkoms tot niet sal maak" - baie Christene hou hierdie skrif voor as 'n bewys vir hulle teorie dat die kerk "uit die weg geruim moet word", en dan d.m.v. "die wegraping", voordat die Antichris sy verskyning maak.... Wanneer ons egter die skrif in konteks lees, sal ons 'n ander prentjie kry: let op v. 1 - "Maar ons vra julle, broeders, met die oog op die wederkoms van onse Here Jesus Christus en ons vereniging met Hom (wegraping)"; kyk verder v. 3, "Laat niemand julle op enige manier mislei nie, want eers moet die afval kom en die mens van sonde geopenbaar word, die seun van die verderf" - DUS: die volgorde as volg: (1) eers die afval; (2) dan die seun van verderf geopenbaar; (3) daarna die: wederkoms + ons vereniging met Hom. _________________________________________________________________
- (Luk 21:36) - "Waak dan en bid altyddeur, sodat julle waardig geag mag word om al hierdie dinge wat kom, te ontvlug en voor die Seun van die mens te staan". - ook hierdie vers word somtyds as bewys aangewend om sogenaamd aan te dui dat die kerk die verdrukking ontvlug. Weer-eens moet die skrif in konteks gelees word. Verse 34 en 35: "Maar pas op vir julleself, dat julle harte nie miskien beswaar word deur swelgery en dronkenskap en sorge van die lewe nie, en dié dag julle nie skielik oorval nie. Want soos ‘n strik sal hy kom oor almal wat op die hele aarde woon" - hierdie skrif praat van die wederkoms (nie van 'n tyd voor die wederkoms nie, maar wel daardie dag wanneer Jesus Christus terugkom en ons waardig moet wees om Sy oordele te ontvlug) - 1 Kor. 15:52. (Luk 21:28 - "En as hierdie dinge begin gebeur, kyk dan na bo en hef julle hoofde op, omdat julle verlossing naby is"). Lees gerus die hele Luk. 21.
- 'n Ander gedeelte wat gebruik word is Luk. 18, die gelykenis van die onregverdige regter... (Luk 18:7) Sal God dan nie reg doen aan sy uitverkorenes wat dag en nag tot Hom roep nie, al is Hy ook lankmoedig in hulle geval?" Dit moet ook saam met vers 8 gelees word: "Ek sê vir julle dat Hy gou aan hulle reg sal doen; maar as die Seun van die mens kom, sal Hy wel die geloof op die aarde vind?". Dit praat, weer-eens, van die wederkoms! en van hoe "lankmoedig" die Here met ons is. As dit dan verwys na die feit dat Hy ons sal help en "reg doen aan ons" teenoor ons teeparty - "sal Hy wel die geloof op die aarde vind?";- ook gee dit geensins voor dat ons nie vervolging waardig is nie, en is nie in stryd met Jesus se woorde nie: (Joh 15:20 - "Onthou die woord wat Ek vir julle gesê het: ‘n Dienskneg is nie groter as sy heer nie. As hulle My vervolg het, sal hulle jul ook vervolg. As hulle my woord bewaar het, sal hulle jul woord ook bewaar").
- 'n Ander skrif wat ook graag gebruik word, is Mat 24:22 - "En as daardie dae nie verkort was nie, sou geen vlees gered word nie; maar ter wille van die uitverkorenes sal daardie dae verkort word" - l.w. die woorde: "ter wille van die uitverkorenes"! en "dae verkort word"; nie, "uitverkorenes sal weggeruk word" nie! Dus is ook hierdie skrif nie 'n bewys van "wegraping voor verdrukking" nie; inteendeel, lees die vorige vers waar Jesus reeds praat van die Groot Verdrukking...
Wanneer sal die wegraping plaasvind?
(Mat 24:29) " En dadelik ná die verdrukking van daardie dae sal die son verduister word, en die maan sal sy glans nie gee nie, en die sterre sal van die hemel val, en die kragte van die hemele sal geskud word.
(Mat 24:31) En Hy sal sy engele uitstuur met harde trompetgeluid, en hulle sal sy uitverkorenes versamel uit die vier windstreke, van die een einde van die hemele af tot die ander einde daarvan". (Kyk ook Mark. 13:24-27).
Dit is duidelik volgens bg. skrifgedeelte dat die "wegraping" eers sal plaasvind met Jesus se wederkoms. Daar is baie wat beweer dat die wederkoms in twee dele gaan geskied, tog vind ons geen skrif daarvoor nie! (1Kor. 15:51,52 - "Kyk, ek deel julle ‘n verborgenheid mee: Ons sal wel nie almal ontslaap nie, maar ons sal almal verander word, in ‘n oomblik, in ‘n oogwink, by die laaste basuin; want die basuin sal weerklink, en die dode sal onverganklik opgewek word; en ons sal verander word")(1 Thess. 4:16; ).
(Openb. 20:6) "Salig en heilig is hy wat deel het aan die eerste opstanding; oor hulle het die tweede dood geen mag nie, maar hulle sal priesters van God en van Christus wees en sal saam met Hom as konings regeer duisend jaar lank". http://warechristenedagstukkies.blogspot.co.nz/2015/06/n-heilige-priesterdom-n-volk-as-eiendom.html
Vrydag, 19 Mei 2017
Ons sien die aankondiging van die bruilof vd Lam in Openb. 19:7 - "Laat ons bly wees en ons verheug en aan Hom die heerlikheid gee, want die bruilof van die Lam het gekom en sy vrou het haar gereed gemaak" (vgl. met Jes. 25:6). Maar wat presies is hierdie "bruilof van die Lam"? En wie is die vrou van die Lam? In Openb. 21:9 word die stad, die Nuwe Jerusalem "die vrou van die Lam" genoem, en word ook genoem "bruid", maar ons weet dat dit eers aan die einde van die volgende eeu (aan einde van Christus se 1000 jaar Ryk) is, met die nuwe hemel en aarde, wanneer hierdie bruid, die Nuwe heilige Jerusalem, sal neerdaal uit die hemel op die aarde. Die aankondiging hierbo in Openb. 19 is egter met Christus se wederkoms, met aanvang van die "volgende eeu" (aan die einde van "hierdie eeu", nie die einde van die volgende eeu nie). "Vrou" in hierdie twee skrifgedeeltes verwys beslis na twee verskillende geleenthede - (1) "met wederkoms", aan einde van huidige eeu; (2) aan einde van volgende eeu, met nuwe hemel en aarde. Wanneer Christus terugkom sal daar 'n bruilof wees (die bruilof van die Lam), maar wie is "Sy vrou"? Met wie sal Hy Hom "trou"? M.a.w., "WIE IS DIE VROU VAN DIE LAM"? In Openb. 21:9 (einde van volgende eeu) is die nuwe stad Jerusalem DIE VROU VAN DIE LAM, maar wie is "die vrou van die Lam" in Openb. 19:7 (aan die einde van hierdie eeu)?
Christene is oor die algemeen van mening dat hulle die "vrou van die Lam" is. Gesien dat "die nasies van die wat gered word, in die lig van die stad Jerusalem sal wandel"... (Openb. 21:24), kan ons sê dat die kerk beslis deel is van die vrou/bruid, maar is daar enige Skrif wat verklaar dat die Christelike kerk inderdaad die bruid is?, want nêrens in die Skrif word Christene"bruid" genoem nie!; alhoewel Die stad, die Nuwe Jerusalem "die vrou van die Lam", en "bruid", genoem word; MAAR die beeldspraak van "vrou" word ook gebruik vir die volk en land Israel! Die tema van "aan wie die Here Homself sal TROU", het te doen met die verbond wat die Here met die volk gesluit het. Wanneer Christus terugkom, sal Hy Homself TROU aan die volk en land: -(Isa 54:5 - "Want jou Maker is jou Man; HERE van die leërskare is sy Naam; en die Heilige van Israel is jou Verlosser. Hy sal die God van die hele aarde genoem word"). -(Jes. 62:4 - "Jy sal nie meer genoem word Verlatene nie, en jou land sal nie meer genoem word Wildernis nie. Maar jy sal genoem word: my welbehae, en jou land: die getroude; want die Here het ‘n behae in jou, en jou land sal getroud wees. (rol af vir meer skrifte).
Christene uit die heidene word ook ingedoop in hierdie volk (aan wie die belofte gemaak is dat hulle sal erf)(Rom. 11), en is geestelik deel van die nageslag van Abraham (Gal. 3:29), en geestelik "kinders" van Christus Jesus (die Seun van Dawid). En die Christen-volk word verder gesien as 'n uitverkore geslag, 'n koninklike priesterdom, 'n heilige volk, 'n volk as eiendom verkry...(1 Pet. 2:9). Dus, alhoewel die Christelike kerk NIE die "bruid van Christus" genoem word in die Skrif nie, is hulle wel deel van die volk wat gaan erf, en deel van die "vrou van die Lam". Maar die klem moet gele word op die feit dat die Here Hom met DIE LAND sal trou, want baie Christene dink dat hulle soos 'n bruid sit en wag vir die Here om hulle te kom haal sodat hulle vir ewig in die hemel by Hom kan wees.....(!?), MAAR as ons verstaan dat DIE LAND (Israel) DIE VROU is, dan sal ons verstaan dat om "by Hom te wees" sou beteken dat ons "by Hom is OP DIE AARDE" wanneer Hy Hom met die LAND "trou"! (nie in die hemel nie)(Jes. 62:4). Ook, as ons verstaan dat DIE VROU (of bruid) die Nuwe Jerusalem is, WAT TERLOOPS VANUIT DIE HEMEL OP DIE AARDE SAL NEERDAAL, dan verstaan ons dat ons vir ewig op die AARDE gaan lewe! (nie in die hemel nie). Daar is 'n rede waarom Christene nie as die "bruid van Christus" aangespreek word in die Skrif nie (alhoewel hulle hul verbind aan die Here soos " 'n vrou haarself aan 'n man verbind"); en soos ons kan sien kan dit tot gevolg he dat ons nie verstaan waaroor die koninkryk van die hemele gaan as ons nie die regte terme gebruik nie. Dat Christene deel is van die vrou van die Lam, is nie verkeerd nie, maar terme wat ons liewer vir Christene moet gebruik, en terme wat ook veral gebruik word vir Christene in die Skrif, is terme soos "genooides" (Matt. 22:8; Luk. 14:17), "diensknegte" (Matt. 13:27; 18:23; 21:34; 22:3; 25:14; Openb. 1:1...), "vriende" (Joh. 15:13,14,15; Luk. 12:4;) en "bruilofsgaste" (Matt. 9:15)! Iemand wat uitgenooi is na 'n bruilof, en self 'n "bruilofsgas" of "genooide" genoem word, of vriende of diensknegte is, is tog nou nie self die bruid nie... As ons onsself noem soos die Skrif ons noem, dan sal ons baie meer verstaan waaroor die evangelie van die koninkryk gaan... ------------------------------------------------------------------------------------------------------------
Wat leer die Bybel vir ons oor: --------------------------------------
* (Joh 3:29 - "Hy wat die bruid het, is die bruidegom; maar die vriend van die bruidegom wat na hom staan en luister, verbly hom baie oor die stem van die bruidegom. So is dan hierdie blydskap van my volkome"). - In hierdie skrif noem Johannes die doper homself NIE "bruid" nie, maar liewer, "vriend"! * Ook in die gelykenis van die 10 (diens)maagde (Matt. 25) word Christus voorgestel as die Bruidegom, en l.w. dat ook hier word Christene nie die bruid genoem nie, maar (diens)maagde (diensknegte). * Matt. 9:15 - die dissipels word "bruilofsgaste" genoem, nie "die bruid" nie. Baie Christene dink vandag dat ons vir ewig in die hemel gaan bly... en verstaan nie dat ons DIE AARDE gaan beerwe nie (Matt. 5:5). Ons is genooi na die BRUILOF VAN DIE LAM (wat op die aarde sal wees!). En ons sal woon in die nuwe Jerusalem (wat op die nuwe aarde sal neerdaal!).
In Ef. 5:23 vind ons 'n vgl., "soos die man DIE HOOF IS van die vrou, so CHRISTUS DIE HOOF van die gemeente" - dit praat van die feit dat ons ondergeskik gestel is aan die Here en aan Hom onderdanig moet wees - praat dus eerder van die kerk as "diensknegte", nie as "die bruid" nie. Paulus sê in 2 Kor. 11:2 - "Want ek is jaloers oor julle met ‘n goddelike jaloersheid, want ek het julle aan een man verbind, om julle as ‘n reine maagd aan Christus voor te stel" - L.W.: "maagde" word met "diensknegte" vgl. in die skrif (lees ondertoe, Matt. 24:45-25:13), nie met "bruid" nie; hy wil hulle dus aan Christus voorstel as reine "diensknegte" (die tema hier is, "REINHEID") - nie dat ons nie deel is van "die vrou" nie!, maar dat ons moet REIN wees. Dit wys weer-eens op die ondergeskiktheid en onderdanigheid van die kerk aan Christus, en wys op die "regverdige dade" van die heiliges - (vgl. dit met Openb. 19:8). Die deel "want ek het julle aan een man verbind", beteken tog wel dat ons deel is van die vrou, maar die klem op ons verbintenis met die Here om rein te lewe - baie Christene vandag bely dat hulle deel is van die bruid van Christus, maar leef in onreinheid soos mense wat glad nie verbind is aan Hom nie! Ons moet verstaan wat hierdie skrif eintlik vir ons wil leer. Die feit dat die Christene saam met Jesus gaan regeer in die 1000 jaar Ryk, en die Here Hom sal TROU aan die land Israel (kyk skrifte ondertoe), maak die skrif ook duideliker - ons is dus tot Hom verbind in die sin van DIENSKNEGTE (wat saam met Hom sal regeer); maar dit geld net vir die "REINE DIENSKNEGTE". Vir 'n dagstukkie hieroor, gaan na: http://warechristenedagstukkies.blogspot.co.nz/2014/12/dood-vir-die-wet.html
-------------------------------------------------(Openb. 19:7) "Laat ons bly wees en ons verheug en aan Hom die heerlikheid gee, want die bruilof van die Lam het gekom en sy vrou het haar gereed gemaak". Openb. 19:8 - "En aan haar is gegee om bekleed te wees met rein en blink fyn linne, want die fyn linne is die regverdige dade van die heiliges". Ons lees hier die aankondiging van die BRUILOF VAN DIE LAM, (net voor die "wederkoms"), wat ook vir ons beskryf word in Openb. 19. Wat behels die bruilof van die Lam regtig?; wanneer gaan hierdie bruilof plaasvind en wie is die bruid? Soos enige ander eindtyd onderwerp, is daar ook rondom die onderwerp sekere dinge wat nie so duidelik is nie. Tog laat die skrif ons nie heeltemal in die duister nie. Die beeldspraak van "bruidegom en bruid", was graag deur die Ou Testamentiese profete gebruik om 'n gevoel uit te beeld oor hoe Jerusalem 'n puinhoop sal word, of hoe die Here Hom weer sal ontferm oor die land, bv.
(Mat 22:14) Want baie is geroep, maar min uitverkies". -( Dink aan God as die Vader, wat vir Sy Seun, Jesus Christus, 'n bruilof berei. Sy diensknegte word uitgestuur om die genooides te roep, maar hulle wou nie kom nie. Weer het Hy ander diensknegte gestuur , maar hulle het hulle nie daaraan gesteur nie en weggegaan na hulle "eie dinge waarmee hulle besig is". Die origes het Sy diensknegte gegryp, mishandel en doodgemaak. Die koning raak kwaad en stuur Sy manskappe om die moordenaars om te bring en hulle stad aan die brand te steek . Dan, omdat die genooides dit nie werd was om na die bruilof te kom nie, stuur Hy Sy diensknegte uit op die kruispaaie om enige iemand uit te nooi. En alhoewel die bruilofsaal vol geword het van slegtes sowel goeies, kon hulle net daar wees op voorwaarde dat hulle elk 'n bruilofskleed aan het. Die een sonder bruilofskleed, word weggewerp...(Mat 22:14) (oordeel van gelowiges) (Want baie is geroep, maar min uitverkies...). Dink aan Jesus as die BRUIDEGOM en dan is daar 'n bruilof wat wag! - WIE IS DIE DIENSKNEGTE? - die wat vir God werk, wat aangestel is om mense te nooi
WAT HET VEROORSAAK DAT HULLE NIE "GEREED WAS VIR DIE BRUILOF NIE"? - Hulle was TE BESIG MET HULLE LEWENS. (Kyk skrifte ondertoe waarin dieselfde rede voorgehou word hoekom sekere diensknegte nie gereed sal wees vir die bruilof nie).
(Mat 25:13) Waak dan, omdat julle die dag en die uur nie weet waarop die Seun van die mens kom nie. - (vgl. dit gerus met die brief aan die gemeente van Sardis - Openb. 3:1-6) (Ook in hierdie gedeelte is dit duidelik dat Jesus die BRUIDEGOM is. Dit is ook duidelik dat wanneer daardie "dag van die Here" plaasvind, niemand meer tyd sal he om "gereed te maak" vir die bruilof nie. Iets anders wat uitstaan, is dat Jesus die gelykenis gebruik om te verduidelik hoe dit sal wees vir die wat "meer besig is met die lewe, as met die Here". - Wie is die diensknegte? -werk vir die Here en is oor Sy diensvolk aangestel om hulle hul voedsel op die regte tyd te gee.
- Wie is die maagde? - die vgl. is met die diensknegte, dus diensknegte. Vgl. dit met (2 Kor. 11:2) waar Paulus met die kerk praat: Want ek is jaloers oor julle met ‘n goddelike jaloersheid, want ek het julle aan een man verbind, om julle as ‘n reine maagd aan Christus voor te stel. ----------------------------------------------------
(Luk 14:33) So kan dan ook niemand van julle wat nie afsien van al sy besittings, my dissipel wees nie. - (In hierdie gedeelte word die "maaltyd" spesifiek genoem. Weer-eens sien ons die belangrikheid van dat ons "meer besig moet wees met die Here as met die lewe". Jesus sê in soveel woorde dat ons niks bo Hom moet stel nie, ook dat "niemand wat nie afsien van al sy besittings, Sy dissipel" kan wees nie...). --------------------------------------------------
- In die skrifgedeelte word verwys dat die bruidegom "van die bruilof af terugkom" - die dienskneg wat wakker gevind word, sal dan saam met Hom maaltyd hou. (- L.w., ook in hierdie gedeelte die belangrikheid van die diensknegte wat moet GEREED WEES, "meer besig met die Here as met die lewe", en dat dit die ding is waarop ons moet let!).
(Jes. 25:2) Want U het van ‘n stad ‘n hoop klippe gemaak, van ‘n versterkte vesting ‘n puinhoop; ‘n paleis van vreemdes, dat dit geen stad meer is nie; vir ewig sal dit nie herbou word nie. (Jes. 25:3) Daarom sal ‘n magtige volk U eer, die vesting van tirannieke nasies U vrees.
trou aan land,
vrou van die Lam
* DAAR SAL 'n OPSTANDING WEES VAN DIE DODE - hoekom? God is nie 'n God van dooies nie, maar van lewendes! - hierdie feit is nie net 'n Nuwe Testamentiese begrip nie! (Hand. 26:6-8)(kyk punt 1)(Dan. 12:2,3)(Hand. 24:14,15)(Hand. 23:6-8). Daar is gelowiges wat nie glo in 'n opstanding nie, maar Christus het verklaar dat die wat so dink, dwaal omdat hulle nie die skrifte ken nie en ook nie die krag van God nie! (Matt. 22:29). (1) Die "opstanding van die dode" verwys in meeste gevalle in die Skrif na die "opstanding tot lewe" (Joh 5:21 - "Want soos die Vader die dode opwek en lewend maak, so maak ook die Seun lewend wie Hy wil")(maar sommige sal ook in dieselfde tyd "opstaan tot veroordeling") - en is 'n opstanding wat sal plaasvind met Christus se wederkoms, met aanvang van Jesus Christus se 1000 jaar regering (maar nie almal in die grafte sal op hierdie stadium opstaan nie!). Die wat "opstaan tot lewe", sal geestelike liggame kry. Dit verwys na beide die REGVERDIGES wat reeds gesterf het in Christus; asook die regverdiges wat nog in die lewe is met Christus se wederkoms, wie se liggame in 'n oogwink verander sal word (ook genoem "wegraping"), en so sal hulle deel he aan hierdie "opstanding" (ook genoem "eerste opstanding"). (2) 'n Ander geval van "opstanding", of eerder wat na verwys word in die Skrif as "dooies sal herlewe", is aan die einde van Jesus se 1000 jaar regering. Dit is die wat voor die wit troon oordeel gaan verskyn (rol af na punt 1 en 2). (3) Ook lees ons van nog 'n "opstanding van heiliges" wat reeds plaasgevind het net na Jesus se dood en opstanding (rol af na punt 3). Geleerdes sien hierdie opstanding as deel van die eerste opstanding...
* Waar die woord/e "opstanding", of "opstanding van/uit die dode" gebruik word in die Skrif, verwys dit nie altyd na opstanding TOT LEWE nie - die woord "opstanding" kan ook verwys na opstanding TOT VEROORDELING (kyk punt 2), maar oral waar die woord/e "opstanding", of "opstanding van/uit die dode", of "opstanding van die regverdiges" gebruik word in die Skrif, verwys dit telkens na 'n spesifieke tyd van opstanding ('n spes. gebeurtenis) - m.a.w., 'n opstanding "in die laaste dag" (met Jesus se wederkoms); of Jesus het ook gepraat van hierdie opstanding as "in daardie eeu" (kyk punt 1) - en verwys na die einde vd "huidige eeu" en aanvang vd "volgende eeu"). In daardie uur sal almal (die woord "almal" verwys nie hier na alle dooies nie, maar na 'n spesifieke groep van dooies) in die grafte Christus se stem hoor, hulle sal uitgaan (uit die grafte), maar nie almal sal OPSTAAN TOT LEWE nie! Die wat goed gedoen het, sal opstaan tot die OPSTANDING VAN DIE LEWE, en die wat kwaad gedoen het, tot die OPSTANDING VAN DIE VEROORDELING. Ook in die boek van Daniel word hierdie feit bevestig: (Dan 12:2,3 - "En baie van (m.a.w. "nie alle dooies nie") die wat in die stof van die aarde slaap, sal ontwaak, sommige tot die ewige lewe en sommige tot groot smaadheid, vir ewig afgryslik. En die verstandiges (m.a.w. die regverdiges) sal glinster soos die glans van die uitspansel, en die wat baie tot regverdigheid lei, soos die sterre vir ewig en altoos"). -(http://warechristene.blogspot.co.nz/2013/08/die-vrug-van-die-gelowige.html);
Die wat wel deel het aan hierdie opstanding: -oor hulle het die tweede dood geen mag nie, en hulle sal saam met Christus regeer vir 'n 1000 jaar (http://warechristene.blogspot.co.nz/2013/07/en-ons-gemaak-het-konings-en-priesters.html). Hulle trou nie en word nie in die huwelik uitgegee nie - en sterwe nie, want hulle is soos die engele en is kinders van God omdat hulle "kinders van die opstanding is" ("kinders van die opstanding" verwys na die wat opstaan tot lewe - Luk. 20:36). (rol af na punt 5) (Psa 37:29 - "Die regverdiges sal die aarde besit en vir ewig daarop woon").
* Omdat die Vader die oordeel aan Sy Seun oorgegee het, sal Jesus Christus die Een wees wat die oordeel uitvoer in hierdie opstanding, en Hy sal lewend maak WIE HY WIL! (m.a.w., Hy sal die "opstanding tot lewe" gee aan wie Hy dit wil gee); Jesus Christus gaan besluit wie die opstanding tot lewe kry, en wie die opstanding tot veroordeling kry (almal sal geOORDEEL word/Christus se wederkoms gaan gepaard met oordeel)(http://warechristene.blogspot.co.nz/2014/07/die-oordeelewige-oordeel-3.html). Dit is duidelik dat nie alle dooies sal opstaan met Jesus se wederkoms nie (Openb. 20:5), maar die wat uitgaan uit die grafte, sal GEOORDEEL WORD. Die vraag is nou of dit slegs "gelowiges" is in hierdie opstanding, en of daar ook ongelowiges gaan opstaan? (rol af na punt 5) - meeste geleerdes is van mening dat hierdie opstanding spes. behels die opstanding van "gelowiges", waaronder die onregverdiges afgeskei sal word van die regverdiges (met Jesus se wederkoms kry ons (1) die skeiding van die "koring en die kaf" wat deur Jesus self sal geskied, (2) skeiding van die "koring en die onkruid" waarvoor die engele uitgestuur sal word, en (3) die skeiding van die "skape en die bokke" wat deur Jesus self sal geskied - - ("kaf", verwys na die deel wat deel is van die koring, maar die deel wat weggegooi word, m.a.w. "die wat nie vrug dra nie, of die wat nie die nodige vrug dra nie) - ("onkruid" lyk baie soos koring wanneer nog jonk, maar wanneer "in vrug", is dit duidelik om te onderskei tussen die koring en die onkruid, m.a.w. "ware of valse") - ("skape" verwys na die wat die wil van die Vader doen en Jesus se stem KEN - die wat barmhartigheid bewys het en wie se woorde hulle nie veroordeel in daardie dag nie/ "bokke" verwys na die wat nie die wil van die Vader doen nie, onbarmhartig was en wie se woorde hulself veroordeel in daardie "laaste dag").
In hierdie gedeelte raak die tema van opstanding tot lewe vir ons duideliker verstaanbaar. In die opstanding tot die lewe, sal Jesus lewend maak wie Hy wil (want die Vader het die oordeel aan Hom oorgegee)- die wat deel het aan die opstanding tot die lewe, sal nie in die oordeel kom nie ("maar het oorgegaan uit die dood in die lewe") - siende dit duidelik is dat die huis van God ook geoordeel word (en dat oordeel begin by die huis van God)(1 Pet. 4:17,18), sal die wat deel het aan die eerste opstanding, ook geoordeel word, (en ook verskillend beloon word), MAAR hulle sal die dag van oordeel wat behels "om gestraf te word", vryspring. (2Pe 2:9) die Here weet om die godsaliges uit versoeking te verlos en die onregverdiges te bewaar vir die dag van oordeel om gestraf te word" - dit dan wat bedoel word dat hulle "nie in die oordeel kom nie". (Openb. 20:6 - "Salig en heilig is hy wat deel het aan die eerste opstanding; oor hulle het die tweede dood geen mag nie, maar hulle sal priesters van God en van Christus wees en sal saam met Hom as konings regeer duisend jaar lank"). http://warechristene.blogspot.co.nz/2013/07/en-ons-gemaak-het-konings-en-priesters.html Die opstanding van/tot die lewe, het spes. te doen met "die wat nie onder die oordeel val nie" - Jesus sal lewend maak wie Hy wil! (Fil. 3:20,21 - "Want ons burgerskap is in die hemele, van waar ons ook as Verlosser verwag die Here Jesus Christus, wat ons vernederde liggaam van gedaante sal verander, om gelykvormig te word aan sy verheerlikte liggaam volgens die werking waardeur Hy ook alles aan Homself kan onderwerp"). Vgl. met 1 Kor. 15:42,43, 51, 52). ========================================================================
(Mat 25:46) En hulle sal weggaan in die ewige straf, maar die regverdiges in die ewige lewe. ====================================
godsaliges uit versoeking verlos,